Бургаската регионална туристическа камара бие тревога

Вх. № 19/ 07.06.2010
ДО

Г-ЖА ЦАЧЕВА

ПРЕДСЕДАТЕЛ НА НАРОДНОТО СЪБРАНИЕ

НА Р. БЪЛГАРИЯ

ДО

Г-Н МЛАДЕНОВ

МИНИСТЪР НА ВЪНШНИТЕ РАБОТИ 

НА Р. БЪЛГАРИЯ

ДО

Г-Н ТРАЙКОВ

МИНИСТЪР НА ИКОНОМИКАТА, ЕНЕРГЕТИКАТА И ТУРИЗМА
НА Р. БЪЛГАРИЯ

КОПИЕ ДО :

Г-Н ГРЕБЕНАРОВ

ОБЛАСТЕН УПРАВИТЕЛ

НА ОБЛАСТ БУРГАС

СИГНАЛНА ЗАПИСКА

ОТ

ИВАН ИВАНОВ

ПРЕДСЕДАТЕЛ НА УС

НА БУРГАСКА РЕГИОНАЛНА ТУРИСТИЧЕСКА КАМАРА

ОТНОСНО: ПРИЛАГАНЕТО НА НОВАТА АЛИНЕЯ № 5 В ЗАКОНА ЗА ТУРИЗМА НА Р. БЪЛГАРИЯ И ЛИПСАТА НА УКАЗАНИЕ ЗА НЕЙНОТО ПРИЛОЖЕНИЕ ПРЕЗ НАСТОЯЩИЯ ТУРИСТИЧЕСКИ СЕЗОН.
УВАЖАЕМА Г-ЖО ПРЕДСЕДАТЕЛ,

УВАЖАЕМИ Г-Н ВЪНШЕН МИНИСТЪР,
УВАЖАЕМИ Г-Н МИНИСТЪР НА МИЕТ,

УВАЖАЕМИ Г-Н ОБЛАСТЕН УПРАВИТЕЛ,

                   УС на БРТК обсъди на свое заседание ситуацията в Южното Черноморско крайбрежие с обнародването на новата ал. 5 от 23.02.2010.
Въпросната ал. № 5 разрешава на юридическо лице да извършва туроператорска или туристическа агентска дейност в държава, членка на ЕС, или в друга държава – страна по споразумението за европейското икономическо пространство.
Същото лице, ако при установяване на територията на Р. България представи копие от документ, удостоверяващ правото му да извършва такава дейност, или друг документ от кредитна или застрахователна институция, съдържаща данни за наличието на застраховка, покриваща отговорността му за причинени вреди, които могат да постъпят впоследствие на виновно неизпълнение на професионални задължения.
Прилагането на тази алинея предизвиква няколко въпросителни:
1. Кой ще осъществява този контрол? От направените проверки по дестинации и кметства на Черноморските общини, разпореждания за приложението й  не са последвали.
2. Как и по какъв начин ще се доказва правомерността на този лиценз или регистрация като туроператор или турагент на юридическо лице от дадена държава.
3. В гр. Приморско, на ул.”3-ти март “ има разкрити два офиса на чужди фирми, устроени в приземни етажи. Такива от 30.06. ще се роят от Обзор до Ахтопол и Синеморец.
4. В горепосочените офиси чуждестранните фирми посрещат туристи, настаняват със свои екскурзоводи. Същите разполагат ли със сертификат или не, кой има тази функция за контрол?
От направените проучвания в Р. Гърция, член на ЕС, нашите екскурзоводи нямат право да провеждат панорами на градовете и при нарушения следват санкции до 1000 евро.
Екскурзиите и мероприятията в туристическите дестинации на Гърция и Турция се осъществяват само с техни екскурзоводи, а у нас цялостното обслужване се осъществява от чешки, словашки или полски граждани.
Посочените примери извикват генералния въпрос, в кои страни на ЕС българска фирма туроператор или турагент може да извършва своя дейност?
УВАЖАЕМА Г-ЖО ЦАЧЕВА,

УВАЖАЕМИ Г-Н МЛАДЕНОВ,

УВАЖАЕМИ Г-Н ТРАЙКОВ,

УВАЖАЕМИ Г-Н ГРЕБЕНАРОВ,

УС на БРТК предлага:

Контролните функции по приложението на новата ал.5 от Закона за туризма на Р.България да даде възможност на Комисията за защита на потребителите, по области, но съвместно с отдел “Туризъм“ на Черноморските общини и Туристическите камари на трите административни области.
ПРЕПОРЪЧВАМЕ:

· Външно министерство и МИЕТ да подготвят конкретно указание по тази алинея и проучат къде и в кои държави, членове на ЕС или в друга държава, страна по Споразумението за Европейско сътрудничество, българските туроператори могат да разкриват офиси и осъществяват туристическа дейност за своя сметка?
· Решението им ще създаде необходимите условия за защита интересите на туристическия бизнес в Р. България
· В новия закон такава алинея е възможна само като се проучи законодателството на парламентите на 26 страни и тези, подписали споразумение за Европейско сътрудничество.

· Да се проучат възможностите, как Парламента на Р. България да обезсили ал. 5 от 23.02.2010 за туристическата  2010 от 20.06. до 31.12.2010 г.

Решаването на горните въпроси ще създаде необходимите условия за защита интересите на туристическия бизнес в Р. България.
ОЧАКВАМЕ СПЕШНО ВАШЕТО СТАНОВИЩЕ!
ИВАН ИВАНОВ

ПРЕДСЕДАТЕЛ НА УС НА БРТК

